Lagas
Lagas – šlapia vieta pelkės (paprastai aukštapelkės) ar raisto pakraštyje, kur iš pelkės ir jos pakraščių sausumos subėga vanduo. Kelių metru žiedu juosia pelkę. Dėl šios priežasties lage beveik visada šlapia, neretai ištisai telkšo vanduo. Sausrų metu arba pelkę paveikus melioracijos procesams, lagas nunyksta. Lago vanduo rūgštus arba labai rūgštus, jame mažai maisto medžiagų. Veši kiminai, įvairių rūšių viksvos, pelkiniai žinginiai, geltonieji vilkdalgiai, jo pakraščiais veši paprastosios nendrės.